Даниел Амарти

Даниел Амарти (роден на 21 декември 1994 година, во Акра) — гански фудбалер, играч од одбраната или од средниот ред на Бешикташ и на репрезентацијата на Гана.
1 Клупска кариера
1.1 Почетоци и Јургорден
Амарти започнал да игра фудбал во тогашниот второлигашки клуб во Гана, Интернешнл Алајс, каде што бил забележан како шеснаесетгодишник од Магнус Персон кој бил на извидничко патување во Африка за време на неговата подготовка да ја преземе функцијата менаџер на Јургорден. Кога Персон станал тренер, тој ги обезбедил правата за трансфер на Амарти на денот кога тој ќе наполни 18 години. За да помогне во подготовката на Амарти за неговото идно трајно преселување во Шведска во 2013 година, клубот го донел на пократки временски периоди и во 2011 и во 2012 година, каде што можел да игра за тимот под 21 година.
Амарти го направил своето деби во Купот на Шведска на 3 март 2013 година против Умео. Потоа го направил своето деби во лигата на воведниот натпревар од Алсвенскан 2013 на гостувањето кај Хелсинборг на 31 март. Амарти бил пофален од медиумите за неговиот силен почеток на сезоната 2013, и странските клубови како Шалке 04 и Кајзерслаутерн почнале да го скаутираат. На 26 мај, тој го постигнал својот прв гол за клубот кога со глава го израмнил резултатот на 1-1 во финалето на Купот на Шведска кое Јургорден на крајот го загубиле од ИФК Гетеборг на пенали. По неговата прва сезона во шведската лига, иако само осумнаесетгодишник, Амарти бил рангиран како 10-ти најдобар играч во лигата според весникот Expressen и 18-ти најдобар според Aftonbladet. Во ноември 2013 година, Амарти потврдил дека е во преговори со Ливерпул за евентуална преселба во англискиот клуб.
1.2 Копенхаген
Во јули 2014 година, Амарти се преселил во ФК Копенхаген за надомест од 2,5 милиони евра плус бонуси. Своето деби во Суперлигата со данскиот клуб го имал на 20 јули во натпревар против Силкеборг. Во првата сезона со данскиот клуб го освоил Купот на Данска.
1.3 Лестер Сити
На 22 јануари 2016 година, Амарти се приклучил на Лестер Сити во трансфер вреден 6 милиони фунти, потпишувајќи договор на четири и пол години со клубот од Премиер лигата. Во неговата прва полусезона во Англија, Амарти настапил само пет пати за Лестер Сити во Премиер лигата во сезоната 2015-2016 во која ''лисиците'' шокирачки за целиот свет ја освоиле титулата. Своето деби за Лестер го имал на 27 февруари 2016 година, во победата со 1–0 над Норич Сити.
Во сезоната 2016–2017, Амарти станал редовен стартер во првиот тим по заминувањето на Н'Голо Канте како партнер на Дани Дринквотер на средината од теренот. Иако неговиот работен ритам приближно го изедначува со оној на Канте, сепак тој не можел на клубот да му ги понуди неговите навремени стартови и пресечени топки. На 14 септември 2016, го направил своето деби во Лигата на шампионите за Лестер во победата со 3–0 на гостински терен над Клуб Бриж во групната фаза. Амарти го постигнал својот прв гол за Лестер на 17 декември 2016 година, израмнувајќи го резултатот на 2-2 во 88-мата минута на гостувањето кај Стоук Сити.
Во следните сезони, Амарти се борел со разни повреди кои му пречеле да игра во континуитет забележувајќи многу малку настапи во сезоните 2017-2018 и 2018-2019, додека сезоната 2019-2020 ја пропуштил целосно без да одигра ниту еден натпревар поради повредата на глуждот.
Во сезоната 2020-2021, со два настапи придонел за освојувањето на ФА Купот, каде во финалето Лестер Сити го победил Челси со 1-0; Амарти останал неискористена замена во тој натпревар. На почетокот на сезоната 2021-2022, Амарти го одиграл целиот натпревар на позицијата централен дефанзивец во победата со 1-0 над Манчестер Сити во ФА Комјунити Шилд.
На 5 јуни 2023 година, по испаѓањето на клубот од Премиер лигата, било објавено дека Амарти и уште шест првотимци ќе го напуштат клубот по истекот на нивните договори на крајот на месецот.
1.4 Бешикташ
На 21 јули 2023, Амарти потшишал за турскиот Бешикташ.
2 Репрезентативна кариера
Во мај 2012 година, Амарти го направил своето деби за репрезентацијата на Гана под 20 години во натпревар против Нигерија. Тој исто така бил избран да игра на Светското првенство за играчи под 20 години 2013, но Јургорден сакал да го задржи во Шведска, бидејќи турнирот се поклопил со сезоната Алсвенскан 2013. Во јануари 2015, Амарти ги одиграл сите натпревари во групата за Гана на Африканскиот куп на нации, каде ''црните ѕвезди'' завршиле како вицешампиони.
Тој одиграл шест натпревари на Африканскиот куп на нации 2017, помагајќи и на Гана да заврши на четвртото место на турнирот. Неговите добри настапи довеле до тоа да биде избран во КАФ тимот на турнирот.
Откако поради повреда го пропуштил Африканскиот куп на нации 2019, своето трето учество на најсилниот континентален турнир во Африка, Амарти го имал во Камерун во 2021 година. Сепак, на тој турнир Гана била едно од разочарувањата и си заминале дома уште после групната фаза со само еден освоен бод, а Амарти настапил и во трите натпревари на својата репрезентација.
Во ноември 2022, Амарти бил повикан во репрезентацијата за Светското првенство 2022.
3 Клупска статистика
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2012, Јургорден, А, 23, 0, КШ, 6, 1, -, -, -, -, -, -, 29, 1
2013, А, 11, 0, КШ, 1, 0, -, -, -, -, -, -, 12, 0
Вкупно Јургорден 34 0 7 1 - - - - 41 1
2014-2015, Копенхаген, СЛ, 29, 3, КД, 5, 0, ЛШ+ЛЕ, 3<ref квалификациските кола.+6, 1<ref, -, -, -, 43, 6
2015-јан. 2016, СЛ, 15, 0, КД, 2, 0, ЛЕ, 3<ref, 0, -, -, -, 20, 0
Вкупно Копенхаген 44 3 7 0 12 3 - - 63 6
јан.-јун. 2016, Лестер Сити, ПЛ, 5, 0, ФАКуп+ЛК, 0, 0, -, -, -, -, -, -, 5, 0
2016-2017, ПЛ, 24, 1, ФАКуп+ЛК, 2+1, 0, ЛШ, 8, 0, КШ, 0, 0, 35, 1
2017-2018, ПЛ, 8, 0, ФАКуп+ЛК, 2+4, 0, -, -, -, -, -, -, 14, 0
2018-2019, ПЛ, 9, 0, ФАКуп+ЛК, 0+1, 0, -, -, -, -, -, -, 10, 0
2019-2020, ПЛ, 0, 0, ФАКуп+ЛК, 0+0, 0, -, -, -, -, -, -, 0, 0
2021-2022, ПЛ, 28, 0, ФАКуп+ЛК, 1+1, 0+0, ЛЕ+ЛК, 4+5, 1+0, КШ, 1, 0, 40, 1
2022-2023, ПЛ, 20, 0, ФАКуп+ЛК, 2+2, 0+0, -, -, -, -, -, -, 24, 0
Вкупно Лестер Сити 106 2 19 0 19 1 1 0 145 3
Вкупно во кариерата 184 5 33 1 31 4 1 0 249 10
4 Титули
4.1 Клупски
4.1.1 Копенхаген
*Суперлига на Данска : 1
: 2015-2016
*Куп на Данска : 2
: 2014-2015, 2015, 2016
4.1.2 Лестер Сити
* Премиер лига : 1
: 2015-2016
* ФА Куп : 1
: 2020-2021
* ФА Комјунити Шилд : 1
: 2021
4.2 Поединечни
*Гански фудбалер на годината: 2017